CELEX: C2005/019/05
Language: sk
Date: 2005-01-22 00:00:00
Title: Rozsudok Súdneho dvora (tretia komora) z 2. decembra 2004 vo veci C-42/03: Komisia Európskych spoločenstiev proti Španielskemu kráľovstvu (Nesplnenie povinnosti členského štátu — Rybolov — Zachovanie a riadenie zdrojov — Kontrolné opatrenia rybárskych činností)

22.1.2005   
            
            
               SK
            
            
               Úradný vestník Európskej únie
            
            
               C 19/3
            
         
      ROZSUDOK SÚDNEHO DVORA
   
   (tretia komora)
   z 2. decembra 2004
   vo veci C-42/03: Komisia Európskych spoločenstiev proti Španielskemu kráľovstvu (1)
   
   (Nesplnenie povinnosti členského štátu - Rybolov - Zachovanie a riadenie zdrojov - Kontrolné opatrenia rybárskych činností)
   (2005/C 19/05)
   Jazyk konania: španielčina
   Vo veci C-42/03, Komisia Európskych spoločenstiev, (splnomocnení zástupcovia: T. van Rijn a S. Pardo Quintillán) proti Španielskemu kráľovstvu (splnomocnená zástupkyňa: N. Díaz Abad), predmetom ktorej je žaloba o nesplnenie povinnosti podľa článku 226 ES, podaná 4. februára 2003, Súdny dvor (tretia komora), v zložení: predseda tretej komory M. A. Rosas, sudcovia J.-P. Puissochet (spravodajca), S. von Bahr, J. Malenovský a U. Lõhmus, generálna advokátka: C. Stix-Hackl, tajomník: R. Grass, vyhlásil dňa 2. decembra 2004 rozsudok, ktorého výrok znie:
   
               1.
            
            
               Španielske kráľovstvo tým, že počas rybolovných sezón 1990 až 1997 opomenulo
               
                           —
                        
                        
                           prijať vhodné pravidlá na naplnenie kvót, ktoré mu boli udelené a vykonávať dohľad ako aj ostatnú kontrolnú činnosť požadovanú uplatňovanými nariadeniami Spoločenstva,
                        
                     
                           —
                        
                        
                           dočasne zakázať rybolov po vyčerpaní kvót a
                        
                     
                           —
                        
                        
                           prijať všetky trestné a správne opatrenia, ktoré malo uplatniť voči kapitánom lodí, ktorí porušili uvedené nariadenia alebo proti každej inej osobe zodpovednej za takéto porušenie,
                        
                     si nesplnilo povinnosti, ktoré mu vyplývajú z článku 5 ods. 2 nariadenia Rady (EHS) č. 170/83 z 25. januára 1983, ktorým sa zriaďuje systém spoločenstva na zachovanie a riadenie zdrojov rybolovu, článku 9 ods. 2 nariadenia Rady (EHS) č. 3760/92 z 20. decembra 1992, ktorým sa zriaďuje systém spoločenstva pre rybolov a chov rýb, článkov 1 a 11 ods. 1 a 2 nariadenia Rady (EHS) č. 2241/87 z 23. júla 1987, ktorým sa zriaďujú určité kontrolné opatrenia pre rybárske činnosti, ako aj z článkov 2, 21 ods. 1 a 2, článku 31 nariadenia Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu.
            
         
               2.
            
            
               Španielske kráľovstvo je povinné nahradiť trovy konania.
            
         
      (1)  Ú. v. ES C 101 zo dňa 26.4.2002